<classify> ELIZABETH HOMBO-DAR ES SALAAM MFANYABIASHARA,Raphael Ongangi aliyedaiwa kutekwa na watu wasiojulikana, amepatikana Mombasanchini Kenya akiwa ametupwa karibu na nyumba ya shangazi yake aliyetambulikakwa jina la Doroth Osoro. Taarifa za kupatikanaOngangi ambaye ni raia wa Kenya, zilithibitishwa jana mchana na mkewe, VeronicaKundya na baadaye Jeshi la Polisi Wilaya ya Kinondoni. Ongangi alidaiwakutekwa na watu wasiojulikana Juni 24, mwaka huu eneo la Oysterbay, Dar esSalaam akiwa na mkewe, Veronica. Katika utekaji huo,walizuiwa na watu hao huku wakitoa bastola na kuwachukua wote wawili kabla yakumwachia mkewe na baadaye wakaondoka na Ongangi. Taarifa za kupatikanakwa mfanyabiashara huyo, zilianza kusambaa kwenye mitando ya kijamii janamchana. Akizungumza naMTANZANIA, Veronica alisema ni kweli mumewe amepatikana Mombasa nchini Kenya natayari amezungumza naye kwa simu. Ni kweli mume wangukapatikana na nimezungumza naye mwenyewe, yupo Mombasa, tumezungumza kwa kifupini mzima wa afya, nashukuru sana, sina taarifa nyingine zaidi ya hiyo. Zaidinamshukuru sana Mungu kupatikana kwa mume wangu akiwa hai. Kwa sasa siwezikuzungumza mengi, zaidi namshukuru Mungu, pia nawashukuru Watanzania kwakumwombea mume wangu apatikane na wengine kuwa karibu nami katika kipindi hikikigumu, alisema Veronica. Alipotafutwa Kamandawa Polisi Kinondoni, Mussa Saibu, alisema ni kweli amepata taarifa zakupatikana kwa mfanyabiashara huyo kutoka kwa Mbunge wa Kigoma Mjini, ZittoKabwe. Ni kweli naminimeambiwa na Zitto muda mfupi uliopita na wanasema katupwa huko Mombasa karibuna nyumba ya shangazi yake anayeitwa Doroth Osoro, ameachwa hapo. Sasa ndio tutajuakama alitekwa au hakutekwa baada ya kumhoji na kama hajui chochote basi atakuwahakutekwa, alisema Kamanda Saibu. Alipotafutwa Waziriwa Mambo ya Ndani ya Nchi, Kangi Lugola kama ana taarifa za kupatikana kwamfanyabiashara huyo, alisema hana taarifa na kwamba yuko safarini. Sina taarifa hizo,kwa sasa nipo safarini, ngoja kwanza niwasiliane na Jeshi la Polisi halafunitarudi kwako, alisema Lugola. Ongangi amepatikanaikiwa imepita siku moja tu tangu Zitto alipozungumza na waandishi wa habarikuhusu tukio hilo lililomkuta rafiki yake huyo wa karibu ambaye miaka ya nyumaalikuwa msaidizi wake.  <topic>: KITAIFA 